cyanic-selkie/wikianc huggingface dataset:
1995 Japannese Grand Prix
Die 1995 Formule Een Japannese Grand Prix is op 29 Oktober 1995 op die Suzuka Internasionale Renbaan in Suzuka, Japan gehou. Dit was die sestiende en voorlaaste wedren van die kampioenskapseisoen en is deur Michael Schumacher in 'n Benetton-Renault gewen.
Grey-versameling
Bibliotekarisse
Die taalkundige en Afrika-kenner Wilhelm Heinrich Immanuel Bleek was vanaf 1862 tot sy dood in 1875 die bibliotekaris van die versameling. Vanaf 1811 tot 1883 was die taalkundige Johannes Theophilus Hahn in beheer daarvan. Hy het An index of the Grey Collection in the South African Public Library saamgestel.
James Avery (akteur)
James Avery (27 November 1945 – 31 Desember 2013) was 'n Amerikaanse akteur en vervaardiger. Hy was bekend vir sy rolle in die rolprente License to Drive (1988) en Dr. Dolittle 2 (2001), en in die televisiereekse Teenage Mutant Ninja Turtles (1987) en The Fresh Prince of Bel-Air (1990).
Eerste Opiumoorlog
Opiumhandel
Opium is deur ’n monopolie van die Britse Oos-Indiese Kompanjie (Bengale) vervaardig in die tradisionele katoenproduksiegebied van Indië en in die prinslike state (Malwa) buite beheer van die kompanjie. Albei areas is swaar getref deur die bekendstelling van fabriekvervaardigde katoenkleed wat van Egiptiese katoen gebruik gemaak het. Die opium is verkoop op die voorwaarde dat dit deur Britse handelaars na China verskeep moet word. Opium bevat ’n medisinale bestanddeel wat reeds tydens die Tang-dinastie aangeteken is, maar die ontspanningsgebruik was beperk en daar was talle bestaande wette teen misbruik van die dwelm.
Die Opiumoorlog (1839–42)
Die Qing se amptelike verslag het beweer dat die vloot die Britse vaartuig probeer beskerm het en genoem dat ’n groot oorwinning daardie dag behaal is. In werklikheid is hulle oortref deur die vaartuie van die Britse Vloot en talle Chinese skepe is gesink. Elliot het berig dat hulle hul 29 skepe in Chuenpee tussen die Qing-batterye beskerm het. Elliot het geweet dat die Chinese enige kontak met die Britte sou verwerp en dat daar uiteindelik ’n aanval sou wees. Elliot het alle skepe beveel om Chuenpee te verlaat en na Tung Lo Wan, ongeveer 30 km van Macau, te gaan. Die handelaars het egter verkies om in Hongkong aan te bly.
Goewerneur
Afhangende van die regeringsvorm van die betrokke land, het 'n goewerneur gewoonlik talle funksies. In federale lande soos Argentinië, Brasilië, die Verenigde State, Meksiko of Venezuela, het goewerneurs gewoonlik groot politieke mag in hul federale entiteit; terwyl hul magte in eenheidslande soos Bolivië, Chili, China, Colombië, Peru of Paraguay gewoonlik kleiner is in vergelyking met die van die nasionale regering.
Testikel
’n Testikel of testis (meervoud: testikels; testes) is een van die manlike geslagskliere by diere. Dit is ook bekend as ’n saadbal of teelbal. Nes die vroulike ovaria (eierstokke) is dit deel van beide die voortplantings- en die endokriene stelsel. Die hoofdoel van die testikels is om sperma deur spermatogenese te vervaardig, asook hormone, hoofsaaklik testosteroon.
Albei dié funksies word beïnvloed deur gonadotropiese hormone wat deur die voorste deel van die pituïtêre klier in die brein afgeskei word: die LH (luteïniserende hormoon) en FSH (follikel-stimulerende hormoon).
Eksterne voorkoms
duimnael|202px|’n Diagram van ’n menslike testikel: A.) [[Bloedvat|Bloedvate; B.) Kop van die epididimis; C.) Ductuli efferentes; D.) Saadbuisies; E.) Pariëtale lae van die tunica vaginalis; F.) Binneste lae van die tunica vaginalis; G.) Holte van die tunica vaginalis; H.) Tunica albuginea; I.) Lobbe van die testikel; J.) Stert van die epididimis; K.) Epididimis; L.) Mediastinum; M.) Vas deferens.]]
Simferopol
Vervoer
Die stad het 'n treinstasie wat deur miljoene toeriste per jaar gebruik word. Dit beskik ook oor 'n internasionale lughawe. Die wêreld se langste Trolliebuslyn (86 km) loop van Simferopol na Jalta.
Wolf Ackva
Wolf Ackva (30 Julie 1911 – 16 Januarie 2000) was 'n Duitse akteur en komponis. Hy was bekend vir sy rol in die televisiereeks Die seltsamen Methoden des Franz Josef Wanninger (1965).
Slag van Mars-la-Tour
Von Bredow se doodsrit
Generaal Von Alvensleven is deur die Franse artillerie geteister. Daarbenewens was hy bang dat die Franse kavallerie sy wankelrige linkerflank sou aanval. Von Alvensleben het 'n boodskap aan die bevelvoerder van die 12de kavalleriebrigade, generaal-majoor Friedrich Wilhelm von Bredow gestuur om die Franse artillerie onder generaal Canrobert aan te val.
Von Bredow gebruik die terrein en kruitdampe om sy aanval tot die laaste oomblik te versteek. Die aanval het paniek onder die Franse soldate veroorsaak en die Franse artillerie is geneutraliseer. Die voorval sou later as "Von Bredow se doodsrit" bekend word.
Gae Aulenti
Italiaanse argitek en ontwerper
Oorlede
31 Oktober 2012
Skool
2021 Azerbeidjanse Grand Prix
Bande
Pirelli het die volgende bande aan alle spanne verskaf:
Keg
Keg is 'n ou Kaapse inhoudmaat (vaatjie) wat vir drank gebruik is. Dit is gelyk aan vier gelling.
Gae Aulenti
Gae Aulenti het haar lewe lank getrou gebly aan haar rebelse gees wat heersende modes verwerp het. Ook haar besluit om argitektuur in Milaan te studeer, het voortgespruit uit haar verwerping van tradisionele vrouerolle. Toe sy in 1953 haar graad aan die universiteit Politecnico di Milano verwerf het, was sy een van slegs twee vroulike studente in 'n klas van twintig.
Mars-la-Tour
Geskiedenis
Op 16 Augustus 1870 het die slag van Mars-la-Tour hier plaasgevind. Die slag was deel van die Frans-Duitse Oorlog. Die Duitsers behaal 'n oorwinning en die Franse moes na die vesting van Metz terugval.
Handel (ekonomie)
'n Vroeë vorm van handel, die skenk-ekonomie, het die uitruil van goedere en dienste gesien sonder 'n uitdruklike ooreenkoms vir onmiddellike of toekomstige belonings. 'n skenk-ekonomie behels die verhandeling van dinge sonder die gebruik van geld. Moderne handelaars onderhandel gewoonlik deur middel van 'n ruilmiddel, soos geld. As gevolg hiervan kan koop geskei word van verkoop, of verdienste. Die uitvinding van geld (en kredietbrief, papiergeld en nie-fisiese geld) het handel aansienlik vereenvoudig en bevorder.
Greg Ayres
Greg Ayres (gebore 7 Desember 1968) is 'n Amerikaanse akteur. Hy is bekend vir sy rolle in die rolprent Heaven's Lost Property the Movie: The Angeloid of Clockwork (2011) en in die televisiereekse Gensomaden Saiyuki (2000), Chrono Crusade (2003), en Deadman Wonderland (2011).
Combretum fuscum
Combretum fuscum is 'n struik wat aan die familie Combretaceae behoort. Die spesie is inheems aan die Demokratiese Republiek die Kongo, Gaboen, Gambië, Ghana, Ivoorkus, Kameroen, Liberië, Nigerië, Republiek die Kongo, Rwanda, Sentraal-Afrikaanse Republiek, Sierra Leone en Uganda.
Auto-GPT
Agtergrond
Auto-GPT is op 30 Maart 2023 vrygestel deur Toran Bruce Richards, die stigter van die videospeletjiemaatskappy Significant Gravitas Ltd. Dit het kort ná sy vrystelling die top-tendens-bewaarplek op GitHub geword, en het sedertdien herhaaldelik op Twitter as tendens voorgehou.
Centurion (tenk)
Ontplooiing in Wes-Europa
Vroeg in 1952 het die Koue Oorlog begin eskaleer en NAVO het moderne swaartenks benodig as teenvoeter vir die Sowjet T-34 tenks soos gebruik deur die Warskouverdraglande. Die tenks is by die Britse Rynleër gestationeer waar dit as 'n afskrikmiddel gedien het. Die Franse magte het slegs oor die ligte AMX-13 tenks beskik en die Wes-Duitse magte oor geen tenks nie. Amerika was ook 'n voorstander dat Centurions verskaf moes word aan Denemarke en Nederland as deel van die Onderlinge Verdedigingsbystandprogram omrede vervaardiging van die M48 Patton eers in April 1952 kon begin. 'n Merk III Centurion het £31,000 of £44,000 met ammunisie gekos. Die Koninklike Kanadese Pantserkorps het ook 'n regiment Centurions in Wes-Duitsland ontplooi om die Kanadese Brigade te ondersteun.
Suez-krisis
Die Egiptiese Magte het Port Said se binneste hawe vernietig en die Britse Magte moes improviseer en die vissershawe gebruik om hulle magte aan land te bring. Die 2de Brigade van die Valskermregiment het per skip aan land gegaan. Centurion tenks van die 6de Koninklike Tenkregiment is ook aan land gebring en teen 12:00 het hulle aangesluit by die Franse valskermtroepe. Terwyl die Britse troepe aan wal gaan het troepe van die 2de Franse Valskermregiment Egiptiese teenaanvalle met onder andere die SU-100 tenkvernietiger afgeweer.
Viëtnamoorlog
Kolonel Donald Dunstan, later die Goewerneur van Suid-Australië, was die tweede-in-bevel van die 1ste Australiese Taakmag in Suid-Viëtnam. Hy was bes moontlik die laaste Australiër wat tenks en infanterie in 'n gekombineerde operasie gebruik het gedurende die Tweede Wêreldoorlog tydens die Bougainville aanval en die eerste sedert die oorlog wat in bevel was van gekombineerde Australiese tenk- en infanteriemagte. Toe hy tydelik in bevel was gedurende Brigadier Ronald Hughes se afwesigheid, het hy opdrag gegee dat die Centurions van Nui Dat vorentoe na basisse Coral en Balmoral gebring word as ekstra slaankrag siende dat hulle nie gebruik was by Nui Dat nie. Dunstan het gesê dat hy geen rede kan sien waarom die Centurions nie daar moes wees nie. Sy visie het tot gevolg dat die 1ste Taakmag ongeveer 267 soldate van die 141ste en 165ste Noord-Viëtnamese Leërregiment gedurende die ses weke duur van die Slag van Coral–Balmoral laat sneuwel het in Mei 1968. Hulle het ook 11 krygsgevanges geneem en op 36 wapens van bemannings, 112 kleingewere en verskeie ander wapens beslag gelê.
Indo-Pakistanse Oorloë
Die Pakistanse Offensief, geloods deur hul 1ste Pantserdivisie, is tot stilstand gedwing tydens die Slag van Asal Uttar op 10 September. Die Pakistanse Weermag van ses pantserregimente is teengestaan deur drie Indiese pantserregimente. Een van die regimente, die 3de Kavalleri, het oor 45 Centurions beskik. Die Centurion met sy 20-ponder kanon, het gou gewys dat dit beter was as die M47 en M48 Patton-tenks. Later, tydens die Slag van Chawinda, kon die Pakistanse pantsermagte met M47 en M48 Patton-tenks nie veel van die Centurion tenks se pantser deurdring nie. 'n Na-oorlogse ondersoek deur die VSA oor die tenkgevegte tydens die oorlog het tot die gevolgtrekking gekom dat die Centurion se 20-ponder kanon, sowel as die 105 mm L7 wat later op die Centurion geïnstalleer is, wel die Patton se pantser kon deurdring. Ook die AMX-13 se 75 mm kanon kon die Paton se pantser deurdring.
Midde-Ooste
Met die aanvang van die Sesdaagse Oorlog in 1967 het Israel oor 293 Centurion / Sho't tenks, uit 'n totaal van 385 tenks, beskik wat onmiddellik na gevegsituasies gestuur kon word. Egipte het oor 30 Centurions beskik in die Sinai-skiereiland. Al 30 die tenks is deur die Israelimagte vernietig of buitgemaak gedurende die konflik. Israel het ook 30 Jordaniese Centurion tenks buitgemaak, Jordanië het oor 90 tenks beskik. Vyf-en-twintig tenks is by Hebron deur die Jordaniese magte agtergelaat. Vanaf 1970 to 1974 is alle Sho't tenks opgradeer en van die meer effektiewe Continental AVDS-1790-2A dieselenjin (ook gebruik in die M48 en die M60 Patton tenks) en Allison CD850-6 transmissie voorsien. Die opgradeerde model is die Sho't Kal Alef genoem en is later gevolg met nog drie variante wat Bet, Gimel en Dalet genoem is, na aanleiding van die tipe opgradering. Die opgradering het onder andere dikker pantser, 'n nuwe roterende meganisme vir die skiettoring, nuwe kanonstabiliseerder, verbeterde ammunisieberging met voorsiening vir meer rondtes en verhoogde brandstofkapasiteit ingesluit. Daar was ook 'n verbeterde vuurbeheerstelsel, verbeterde brandblusserstelsel, verbeterde elektriese stelsel en remme. Die opgraderings is afgerond met die installering van reaktiewe pantser. Hulle is toegerus met Amerikaanse radio's en is of met die oorspronklike 7.62 mm kaliber masjiengeweer of met nuwe Browning M2 12.7 mm masjiengewere toegerus. Die Sho't Kal kan van die Centurion onderskei word omrede sy agterste dek hoër is, om die groter enjin te huisves.
Ideologie
'n Ideologie (meervoud: ideologieë) is 'n versameling idees wat die grondslag van 'n politieke of ekonomiese teorie of stelsel vorm, veral idees wat tot starheid, onversetlikheid van denke op optrede lei. Daar is baie verskillende tipes ideologieë. Voorbeelde hiervan is kommunisme, sosialisme en kapitalisme. Iemand wat 'n bepaalde ideologie voorstaan of beoefen, word 'n ideoloog genoem.
Petersen Automotive Museum
Geskiedenis
Die afdelingswinkel is in 1962 as 'n kortstondige Amerikaanse filiaal van die Japannese afdelingswinkelketting Seibu Department Stores geopen en vervolgens tussen 1965 en 1986 deur die Amerikaanse afdelingswinkelketting Ohrbach's bedryf. Ses jaar nadat die afdelingswinkel sy deure vir goed gesluit het, het Robert Petersen die grotendeels vensterlose gebou by die kruising van Fairfax Avenue en Wilshire Boulevard as 'n uiters geskikte plek vir sy museum gekies waar die voorwerpe van sy versameling nie aan die skadelike ultraviolette straling van sonlig blootgestel word nie.
Klipheuweldam
Die dam het ‘n bakmaat van ruim oor die 4 miljoen m³.
Babiana longicollis
Babiana longicollis is 'n meerjarige blomplant en geofiet wat tot die genus Babiana behoort. Die spesie is endemies aan Namibië.
Christopher Backus
Christopher Backus (gebore 30 Oktober 1981) is 'n Amerikaanse akteur. Hy is bekend vir sy rolle in die televisiereekse Sons of Anarchy (2008), Bosch (2014), Roadies (2016), en Underground (2016).
Paraboolantenne
250px|duimnael|'n Groot paraboolantenne vir gebruik in satelliet kommunikasie te Erdfunkstelle Raisting, die grootste fasiliteit vir satelliet kommunikasie in die wêreld, in [[Raisting, Beiere, Duitsland. Dit gebruik 'n Cassegrain tipe bestraler.]]
Babiana minuta
Babiana minuta is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en die Wes-Kaap.
Rufus Gouws
Prof. Rufus Hjalmar Gouws (30 Januarie 1953 -) is 'n taalkundige en leksikograaf wat in die Paarl gebore is en in Kaapstad grootgeword het. Hy matrikuleer aan die Hoërskool Nassau. Hy behaal die volgende grade aan die Universiteit van Stellenbosch:
Maahes
Oorsprong
Die eerste keer dat Maahes genoem is, was tydens die Nuwe Ryk. Sommige Egiptoloë glo hy as ’n invoerproduk uit die buiteland; daar is wel aanduidings dat hy dieselfde kon gewees het as die leeugod Apedemak van Nubië en Egipte se westelike woestyn.
Wes-Friese Eilande
3 = Griend
6 = Simonszand
Fritz Alberti
Fritz Alberti (22 Oktober 1877 – September 1954) was 'n Duitse akteur. Hy was bekend vir sy rolle in die rolprente Die Nibelungen: Siegfried (1924), Die Nibelungen: Kriemhild's Revenge (1924), The Man Who Cheated Life (1926), en Das Geheimnis um Johann Orth (1932).
Air India
Air India is die vlagdraer en nasionale lugredery van Indië en word deur Air India Limited (AIL), 'n Indiese regeringsonderneming, besit.
Combretum aculeatum
Combretum aculeatum is 'n struik of klein boompie wat aan die familie Combretaceae behoort. Die plant is inheems aan Benin, Burkina Faso, Demokratiese Republiek die Kongo, Djiboeti, Eritrea, Ethiopië, Ghana, Ivoorkus, Kameroen, Kenia, Mali, Mauritanië, Niger, Nigerië, Saoedi-Arabië, Senegal, Sentraal-Afrikaanse Republiek, Soedan, Somalië, Tanzanië, Tsjad, Uganda, Wes-Sahara.
Francisco Macías Nguema
Lewensloop
Hy is in 1924 gebore in 'n arm kleinboergesin. Hy is opgelei in 'n Katolieke skool. Gebore as Mez-m Ngueme Macías Nguema was hy die seun van 'n toordokter. Hy het tot die Fang nasionaliteit behoort. Op negejarige ouderdom het Macías gesien hoe sy vader noodlottig deur 'n plaaslike bestuurder geslaan word toe hy sy hoofman-titel probeer gebruik het om beter lone vir sy mense te beding. Macías is 'n week later wees toe sy ma selfmoord gepleeg het, wat hom en tien broers en susters aan hul lot oorgelaat het.
Combretum bipindense
Combretum bipindense is 'n struik of klein boompie wat aan die familie Combretaceae behoort. Die spesie is inheems aan Ghana, Guinee-Bissau, Ivoorkus, Kameroen en Liberië.
Willis Carrier
Loopbaan
In Buffalo, New York, op 17 Julie 1902, in reaksie op 'n luggehalteprobleem wat ondervind is by die Sackett-Wilhelms Lithographing & Publishing Company van Brooklyn, New York, het Willis Carrier tekeninge ingedien vir wat erken word as die wêreld se eerste moderne lugversorgingstelsel. Dit was so vogtig in die somer dat die papier wat gebruik is by Sackett-Wilhelms gegroei en gekrimp het, wat tot swak gehalte beelde gelei het, want die kleurdrukproses het behels dat dieselfde stuk papier tot vier keer uitgevoer is, elk met 'n ander kleur.
In 1908 is die Carrier Air Conditioner Company of America geskep as 'n filiaal van die Buffalo Forge Company, met Willis Carrier as sy vise-president.
Qantas
Geskiedenis
In 1934 het QANTAS en Brittanje se Imperial Airways ('n voorloper van British Airways) 'n nuwe maatskappy gestig, Qantas Empire Airways Limited (QEA). Die nuwe lugredery het in Desember 1934 met bedrywighede begin en tussen Brisbane en Darwin gevlieg. QEA het vanaf Mei 1935 internasionaal gevlieg, toe die diens vanaf Darwin na Singapoer uitgebrei is (Imperial Airways het die res van die diens na Londen bedryf). Toe die Tweede Wêreldoorlog begin het, het vyandelike optrede en ongelukke die helfte van die vloot van tien vernietig, en die meeste van die vloot is deur die Australiese regering vir oorlogsdiens opgeroep.
Stralertydperk
In Junie 1959 het Qantas die stralertydperk betree toe die eerste Boeing 707 afgelewer is.
Oneworld en Jetstar
Met die toetrede van die nuwe laekosteredery Virgin Blue (nou Virgin Australia) tot die binnelandse mark in 2000, het Qantas se markaandeel gedaal. Qantas het die laekosteredery Jetstar in 2001 geskep om met Virgin mee te ding. Die hoof binnelandse mededinger vir Qantas, Ansett Australia, het op 14 September 2001 in duie gestort. Markaandeel vir Qantas het onmiddelik tot 90% geklim, maar mededinging met Virgin het toegeneem namate dit uitgebrei het; die markaandeel van die Qantas-groep het uiteindelik op 'n relatief stabiele posisie van sowat 65% gevestig, met 30% vir Virgin en ander streeklugrederye wat verantwoordelik was vir die res van die mark.
2001–2019 ontwikkelings
Op 20 Oktober 2019 het Qantas Airways die langste kommersiële vlug tot nog toe tussen New York Stad en Sydney met 'n Boeing 787–9 Dreamliner in 19 uur en 20 minute voltooi.
Inheemse kunsontwerpe
Twee Qantas-vliegtuie is tans versier met 'n inheemse Australiese kunsskema. Een vliegtuig, 'n Boeing 737–800, dra 'n kleur genaamd Mendoowoorrji, wat in November 2013 onthul is. Die ontwerp is ontleen aan die oorlede Wes-Australiese inheemse kunstenaar Paddy Bedford.
Frankie Fredericks
Fredericks het 24 keer vinniger as 20 sekondes in die 200 meter gehardloop. Hy het ook die derde vinnigste nie bekroonde tyd in die 200 meter behaal. In Augustus 1996 het Fredericks 19,68 sekondes aangeteken in die Olimpiese eindwedloop in Atlanta, Georgia.
Ná sy uittrede
In 2004 het Fredericks 'n lid van die Internasionale Olimpiese Komitee geword. In 2009 het Fredericks die hoof van Atletiek Namibië geword. In 2012 Fredericks is genomineer om 'n lid van die Internasionale Olimpiese Komitee te word.
Militêr
Geskiedenis
Militêre geskiedenis word dikwels beskou as die geskiedenis van alle konflikte, nie net die geskiedenis van die staatsmagte nie. Dit verskil ietwat van die geskiedenis van oorlog, met militêre geskiedenis wat fokus op die mense en instellings van oorlogmaak, terwyl die geskiedenis van oorlog fokus op die evolusie van oorlog self in die aangesig van veranderende tegnologie, regerings en geografie.
Sleutelblom
Die grootste genera is Ardisia, met ongeveer 240 spesies, Rapanea, met ongeveer 140 spesies, Maesa, met ongeveer 100 spesies, en Embelia, met ongeveer 60 spesies.
Rekenkundige ry
Gebruik van 'n tabel om die algemene reël/formule te bepaal
Die hofies is:
Qiu Xiaolong
As skrywer het Qiu onder meer bekendheid verwerf met sy nege misdaadromans wat in die 1990's in Sjanghai afspeel - 'n tydperk van ingrypende veranderinge in die Volksrepubliek China. Die hoofkarakters in hierdie werke is hoofinspekteur Chen Cao, 'n man met 'n regskape karakter wat graag Chinese poësie aanhaal, en sy assistent, speurder Yu.
Barbaryse seerowers
Etimologie
Die woord Barbary of Barbaryn, van die Grieks-Romeinse barbaar, word weer gebruik nadat die Mediterreense see tussen die 16de en 19de eeue konstant gepla word deur Moslem seerowers en kapers. Hierdeur was die opkomende Europese magte geneig om Moslems te sien as ver verwyder van die beskaafde wêreld en dus Barbaryns.
Tydperk van die Lente en die Herfs
Die laat Lente en Herfs tydperk
Die laat Lente en Herfs tydperk word gekenmerk deur twee ontwikkelings:
Vaalbarium
Vaalbara
Later werk (Gumsley 2017) wys egter dat die magmatiese gebeurtenisse voor die stabilisasie van die twee kratons min ooreenkomste in die tyd vertoon en pogings om paleomagnetiese gegewens te gebruik om te bepaal hoe Kaapvaal en Pilbara aanmekaar gegrens het het nie baie suksesvol gewees nie. Daar het moontlik ook ander superkratons bestaan soos Superia (Superior, Wyoming, Kola-Karelia en Hearne volgens Ernst & Bleeker 2010), Sclavia (Dharwar en Slave volgens French & Heaman 2010) en Zimgarn (Yilgarn en Zimbabwe volgens Smirnov hulle 2013) Dit is moontlik dat Pilbara en Kaapvaal saam met ander kratons 'n groter superkontinent gevorm het sonder dat hulle aanmekaar gegrens het.
Klimaat
Die klimaat van hierdie tyd is 'n omstrede saak. Suurstofisotope in tjerts in die bergland van Barberton wys dat tussen 3,5 en 3,2 Ga die temperatuur baie hoog gewees moes het: omtrent 55 - 85 oC. Maar die spoed van verwering van gesteente wys dat die klimaat gematigder was. Die δ18O-waarde van oseaanwater het moontlik anders gewees as wat dit vandag is.
Tydperk van die Lente en die Herfs
Ekonomie en samelewing
Die kompetisie tussen die verskillende state was 'n dryfveer vir ekonomiese, tegnologiese en sosiale vooruitgang en innovasie. Heersers het aktief begin fokus op die stimulering van bevolkingsgroei in hul state. Hulle het hul setel in die groot stede gehad waarin die tempels en paleise beskerm is deur 'n grondmuur. Soms was daar ook 'n tweede buitemuur om boere en werkers te beskerm. Die mense het hulle sterk vereenselwig met die kultuur van hul staat, hoewel mense om ekonomiese redes gereeld van een staat na 'n ander verhuis het. Die manier waarop goedere geproduseer is, het groot veranderinge ondergaan. Dit het gepaard gegaan met die transformasie van 'n slawe-samelewing na 'n feodale samelewing. In die algemeen kan 'n groeiende sosiale mobiliteit in die gebied waargeneem word.
Yster, wat sedert die Shang-dinastie gebruik is, het alledaags geword. Mynbou het toenemend wydverspreid geraak, veral in Linzi, in die hedendaagse Shandong-provinsie en in die Tongluberge, in die Hubei-provinsie. Volgens antieke argiewe was daar 3 609 berge wat yster bevat het. Die myn tonnels het tegnieke ingesluit vir vervoer, ventilasie en dreinering. In die laat periode het ambagsmanne in die deelstaat Wu reeds geweet hoe om skerp swaarde van yster te maak. In 513 vC in die staat Jin kon die strafreg in yster gegiet word. Yster is dikwels ook as belasting gehaal. In die staat Qi is ystervoorwerpe ook vir die eerste keer vir landboudoeleindes gebruik. Dit het dit ook moontlik geword om pakdiere te gebruik. Dit het al hoe meer gereeld geword dat osse die land geploeg het. Deur die produktiwiteit in die landbousektor te verhoog, is 'n proses begin waarin kollektiewe werkgemeenskappe van slawe of dorpe geleidelik deur onafhanklike boere vervang is. Namate slawe weggehardloop het of produktiwiteit verlore gegaan het, het al hoe meer land onbenut geraak. Gevolglik het grondeienaars besef dat dit goedkoper is om onafhanklike boere te lok. Omdat boere hul grond afsonderlik bestuur en bewerk het, was openbare reëlings rakende die toekenning van landbougrond nie meer nodig nie. Die boer se familie of huishouding het die nuwe relevante produksie-eenheid geword. Boere was nie meer die persoonlike eiendom van 'n eienaar nie, maar het 'n semi-onafhanklike posisie gehad. Die landheer het 'n venoot geword in 'n wederkerige verhouding met sy boere. Slawe, wat gebruik is om kollektiewe werke soos verdedigingsmure te bou, het ook weggehardloop as hulle te oorwerk was. Dit het byvoorbeeld in 641 vC gebeur in die stad Liang, wat dus nie verdedig gebly het nie en deur Qin ingeneem kon word.
Brennan Bailey
Brennan Bailey (gebore 23 Januarie 1997) is 'n Amerikaanse akteur. Hy is bekend vir sy rolle in die rolprente My Sister's Keeper (2009) en Jewtopia (2012), en in die televisiereekse The Mentalist (2008) en Cougar Town (2009).
Egosentrisme
Hoewel egosentrisme en narsisme lyk of hulle ooreenstem, is dit nie dieselfde nie. Iemand wat egosentries is, glo hulle is die middelpunt van aandag, maar kry nie soos narsiste bevrediging daaruit om hulleself te bewonder nie. Beide egoïste en narsiste se ego's word in ’n groot mate beïnvloed deur ander se goedkeuring, terwyl dit vir sommige egosentriste geld en vir ander nie.
Vroeë jare
Ouer kinders verstaan steeds nie die verskil tussen subjektiwiteit en objektiwiteit nie. Volgens Piaget "neem ’n egosentriese kind aan ander mense sien, hoor en voel presies net soos hy". Hy meen ’n jong kind kan nie logiese denke prosesseer nie. Een van die hindernisse is die neiging om op een aspek van ’n situasie te fokus en ander aspekte uit te sluit. Hulle neem dus die wêreld uit hulle eie oogpunt waar.
Piaget reken daar is twee aspekte van egosentrisme in kinders: taal en moraliteit. Egosentriese kinders gebruik taal hoofsaaklik om met hulleself te praat terwyl hulle speel, en gee so hulle gedagtes aan hulleself weer. Hy glo as kinders kognitief ontwikkel en begin sosialiseer, sal hulle minder met hulleself praat. Egosentrisme beïnvloed ook ’n kind se sin vir moraliteit. Dit maak dat ’n kind nie iemand sal vergewe wat byvoorbeeld ’n speelding breek nie, want hy kan nie verstaan dat die persoon dit nie met opset gedoen het nie.
Combretum cinereopetalum
Combretum cinereopetalum is 'n struik wat aan die familie Combretaceae behoort. Die spesie is inheems aan Angola, Demokratiese Republiek die Kongo, Gaboen, Kameroen, Republiek die Kongo, Sentraal-Afrikaanse Republiek en Uganda.
Kaniehtiio Horn
Kaniehtiio Horn (gebore 8 November 1986) is 'n Kanadese aktrise, regisseuse, en skryfster. Sy is bekend vir haar rolle in die rolprente Journey to the Center of the Earth (2008), The Trotsky (2009), On the Road (2012), en Death Wish (2018).
Erden Alkan
Erden Alkan (gebore 12 Februarie 1941) is 'n Duitse akteur. Hy is bekend vir sy rolle in die rolprent Conquest 1453 (2012) en in die televisiereekse Alles Atze (2000) en Homicide Unit Istanbul (2008).
Combretum cinnabarinum
Combretum cinnabarinum is 'n struik of klein boompie wat aan die familie Combretaceae behoort. Die spesie is inheems aan Kameroen en Gaboen.
Coert Steynberg
Belangrike werke
Kort na sy terugkeer na Suid-Afrika in 1934 het hy opdrag ontvang om die binnepanele en buitenste geweldriehoek vir die nuwe stadsaal in Pretoria te beeldhou. Terwyl hy nog in Engeland was, het hy sy eerste portretopdrag ontvang — van sir Arnold Theiler, stigter van die veeartsenyskool by Onderstepoort. Hierdie werk is in 1937 in graniet voltooi. Steynberg het hoofsaaklik as portretkunstenaar en beeldhouer van openbare monumente bekend gestaan.
Ander bekende werke
In 1953 het Steynberg deelgeneem aan die internasionale kompetisie vir ’n monument van die Onbekende Politieke Gevangenes wat voor die Unesco-gebou in Parys opgerig sou word. Sy ontwerpmodel, wat een van die tien gekeurdes was, is tydens die kroningsfeestelikhede in die Tate Gallery in Londen vertoon.
Huis van Wysheid
Die Huis van Wysheid (Arabies: بيت الحكمة Bayt al-Hikma) was 'n akademie vir navorsing en onderwys in die middeleeuse Bagdad. Die huis is gestig deur kalief Haroen ar-Rashid as sy biblioteek en die Abbasiede-kalief al-Ma'mun het dit in 825 of 830 oopgemaak vir verskeie wetenskaplikes en filosowe. Dit Huis van Wysheid kry later diverse volgelinge.
Fotoëlektronspektroskopie
Die fotone se bron
Watter elektrone uit die meteriaal se atome vrygestel kan word, word bepaal deur die fotone se energie. X-strale van 'n aluminium-bron (AlKα) word dikwels daarvoor gebruik. Hierdie vorm van die tegniek word X-straal-fotoëlektronspektroskopie genoem. 'n Ander vorm is ultraviolet-fotoëlektronspektroskopie. Dit gebruik gewoonlik straling van 'n helium-lamp.
Combretum confertum
Combretum confertum is 'n struik wat aan die familie Combretaceae behoort. Die spesie is inheems aan Angola, Demokratiese Republiek die Kongo, Gaboen, Golf van Guinee-eiland, Kameroen, Nigerië, Republiek die Kongo.
Nechbet
Mitologie
In kuns is Nechbet uitgebeeld as ’n ouwêreldse aasvoël. Tydens die Nuwe Ryk het die aasvoël saam met die oeraeoes op die hooftooisel van die konings verskyn wanneer hulle begrawe is. Nechbet het dikwels ’n sjenring vasgehou, wat ewigheid simboliseer.
Hofskoen
Damesdrag
Pompe is ook deel van 'n baldanser se kostuum. Hulle word van satyn gemaak, gewoonlik taankleur, maar ook in al die ander kleure, en gedra in kompetisies en ook tydens oefeninge.
Konstruksie
Die konstruksie van hofskoene is eenvoudig, met behulp van'n geheel-sny leer top met 'n lae skoen, gevoer met óf gewatteerd sy of gewone leer, afgewerk met vlegsel by die opening. Die volle leerdeel word aan die bodem vasgegom, algemeen op goedkoper style, of deur stikwerk vasgewerk by duurder style. Die sole is tradisioneel verskeie lae leer aanmekaar geheg. Die boog, indien enige, word gemaak van kruisgrein sy of rayon, in 'n saamgeknypte of plat vorm.
Don Crosby
Don Crosby (29 Oktober 1924 – 12 Desember 1985) was 'n Australiese akteur. Hy was bekend vir sy rolle in die rolprent Newsfront (1978) en in die televisiereekse Matlock Police (1971) en Ride on Stranger (1979).
Valy Arnheim
Valy Arnheim (8 Junie 1883 – 11 November 1950) was 'n Duitse akteur, regisseur, en skrywer. Hy was bekend vir sy rolle in die rolprente Mit dreihundert PS Vollgas (1919), Der Todesflieger (1921), Harry Hill im Banne der Todesstrahlen (1924), en Die Piraten der Ostseebäder (1927).
Oceanapia aberrans
Oceanapia aberrans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Magaliesburg
Distrik
Die oudste myn in Gauteng is in Magaliesburg geleë. Goud is meer as 100 jaar gelede by die Blaauwbank-myn ontdek.
Die Magalies Gliding Club is net buite die dorp.
Onderwys
Die skole in Magaliesburg sluit in:
Soutwater
Seewater
Natrium en chloor maak tesame sowat 86% uit van die minerale in die see, met magnesium, kalium, kalsium (in die vorm van kalsiumbikarbonaat en kalsiumsulfaat) en ook ander sulfate die res. Dit beteken dat die vastestofinhoud van seewater sowat 3,5 gram per 100 gram water behels en dit is dan ook eenvormig in al die verskillende oseane.
Riviere wat in die see uitmond is hoofsaaklik vir die deurlopende invloei van minerale in die see verantwoordelik, waar oplosbare ione met die oseane se water vermeng. Hoewel die volume van seewater grootliks onveranderd bly, word die oseane egter nie versadig weens die konstante toevoeging van minerale nie. Dit is te danke aan hoofsaaklik chemiese en biologiese prosesse, wat die biogeochemiese ewewig handhaaf. Seediere en -plante neem byvoorbeeld minerale op vir beenvorming, koraalriwwe neem kalsium op en oplosbare soute word geabsorbeer in kleideeltjies wat weer op die oseaanbodem versamel. Sommige elemente word weer aan die atmosfeer vrygestel.
Jheronimus Bosch
Bosch is vandag veral bekend vir sy ongeëwenaarde fantasie en die talle drogwesens en grillerige monsters wat daar in sy skilderye voorkom. Hy het geleef in 'n tyd van politieke en godsdienstige woelinge. Die Kerk was besig met die deurvoering van talle Hervormingsmaatreëls, en in die Lae Lande het dit hewige botsings en krisistye veroorsaak.
Fairbridge-versameling
Die bekende ds. G.W.A. van der Lingen van die Strooidakkerk in die Paarl se privaatbiblioteek van duisende boeke is na sy dood op 'n openbare veiling aan Fairbridge gekoop.
David Aaron Baker
David Aaron Baker (gebore 14 Augustus 1963) is 'n Amerikaanse akteur. Hy is bekend vir sy rolle in die rolprente The Tao of Steve (2000), Kissing Jessica Stein (2001), Two Weeks Notice (2002), en Edge of Darkness (2010).
Rooivleis
In kookkuns, is rooivleis rooi wanneer dit rou is en 'n donkerder kleur nadat dit gekook is, in teenstelling met witvleis, wat ligter van kleur is voor en na gaarmaak.
Oceanapia aliformis
Oceanapia aliformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Panzer I
Wesfront (Frankryk)
Ondanks die veroudering daarvan, het die Panzer Ek is ook gebruik in die inval in Frankryk in Mei 1940. Van 2 574 tenks wat vir die veldtog beskikbaar was, was nie minder nie as 523 Panzer I's, terwyl daar 627 Panzer III's en IV's was, asook 955 Panzer II, 106 Tsjeggiese Panzer 35 (t), en 228 Panzer 38(t). Vir hul verdediging spog die Franse met tot 4 000 tenks, waaronder 300 Char B1, gewapen met 'n 47 mm (1.7 in) kanon in die toring en 'n groter 75 mm (2.95 in) laespoedkanon in die romp. Die Franse het ook ongeveer 250 Somua S-35 gehad, wat algemeen beskou is as een van die beste tenks van die tydperk, gewapen met dieselfde 47 mm hoofkanon en beskerm deur 55 mm (2.17 in)  pantserplaat op sy dikste punt. Nietemin het die Franse ook meer as 3000 ligte tenks ingespan, waaronder 500 FT-17's van die Eerste Wêreldoorlog.
Matolokwale
Matolokwale is 'n nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Matsoke
Matsoke is 'n nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Birgit Õigemeel
Birgit Õigemeel (* 24 September 1988 in Kohila, Estland) is 'n Estniese pop-sangeres en aktrise.
Nahanni Johnstone
Nahanni Johnstone is 'n Kanadese aktrise. Sy is bekend vir haar rolle in die rolprent Yellow Fever (2017) en in die televisiereekse Orange Is the New Black (2013) en Minority Report (2015).
Emídio Brasileiro
Publikasies en akademiese werk
Gegradueer in Regte van die Federale Universiteit van Goiás, met 'n nagraadse graad in Opvoedkundige Beplanning aan die Universiteit Salgado de Oliveira (Rio de Janeiro), ook 'n meestersgraad in Opvoedkundige Wetenskappe aan die Universiteit Portugeessprekende en Geesteswetenskappe en Portugese Technologies (Lissabon) en 'n doktorsgraad in die regte van die outonome Universiteit van Lissabon toe hy die teorie van Quantum Justisie ontwikkel. Saam met sy Brasiliaanse Marislei vrou, dit is verantwoordelik vir die meeste navorsing oor seksuele gedrag van die bevolking (1992-1994).
Haumea
Eienskappe
Haumea se massa is omtrent van Pluto s’n en  van dié van die Aarde. Tot onlangs is geglo sy swaartekrag is groot genoeg om hom rond te druk, maar berekenings dui daarop dat sy hoofas twee keer so lank as sy kort as is. Haumea se langwerpige vorm, vinnige rotasie en hoë albedo (van ’n oppervlak van kristalagtige waterys) is vermoedelik die gevolg van ’n reusebotsing, wat daartoe gelei het dat Haumea die grootste lid van ’n botsingsfamilie is wat verskeie groot TNV's en Haumea se twee bekende mane, Hiʻiaka en Namaka, insluit. Haumea is tans die derde grootste TNV, naas Eris en Pluto.
Satet
Familie
Haar kind was Anoeket, die godin van die rivier self, wat die derde lid van die Elephantine-triade van gode was.
Leslie David Baker
Leslie David Baker (gebore 19 Februarie 1958) is 'n Amerikaanse akteur en vervaardiger. Hy is bekend vir sy rolle in die rolprente Wish I Was Here (2014) en The Happytime Murders (2018), en in die televisiereekse The Office (2005) en The Office: The Accountants (2006).
Texel
Texel is die grootste Nederlandse Waddesee-eiland. Die eiland het oorspronklik uit twee eilande bestaan, Eierland in die noorde en Texel in die suide.
Plekke
Dorpies:
Mogorwane
Mogorwane is 'n groot nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Ammoniak
Vloeibare ammoniak
In hierdie vloeistof bestaan 'n ewewig wat analoog aan die waterewewig is:
Verbindings
Hierdie verbindings word ammiene genoem. (Moenie met amiene verwar nie.)
Erin Karpluk
Erin Karpluk (gebore 17 Oktober 1978) is 'n Kanadese aktrise en vervaardiger. Sy is bekend vir haar rolle in die rolprent Reasonable Doubt (2014) en in die televisiereekse Godiva's (2005) en Being Erica (2009).
Serket
Mitologie
In kuns is sy aanvanklik uitgebeeld as ’n skerpioen en later as ’n vrou met ’n skerpioen op haar kop. Hoewel dit nie lyk of sy enige tempels gehad het nie, was daar verskeie priesteresse vir haar in verskeie gemeenskappe.
Oceanapia ascidia
Oceanapia ascidia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Alcatraz-eiland
Van November 1969 af is die eiland vir langer as 19 maande deur 'n groep Indiane beset. Hulle was aanvanklik van San Francisco, maar later ook uit ander dele van die land. Die aktiviste het gemeen die eiland kwalifiseer as grond wat deur die Indiane teruggeneem kon word kragtens 'n verdrag van 1868. In 1986 is die eiland aangewys as 'n nasionale historiese landmerk.
Alcatraz is een van talle eilande in San Francisco-baai. Volgens 'n dokumentêr van 1971 oor Alcatraz se geskiedenis is die eiland 511 x 180 m en is dit op sy hoogste punt tydens gemiddelde gety 41 m. Die algehele oppervlakte is 8,9 ha. Die seevoëlkolonie bestaan hoofsaaklik uit Kaliforniese meeue, kormorante en egrette.
Sabine Karsenti
Sabine Karsenti is 'n Kanadese aktrise. Sy is bekend vir haar rolle in die rolprente Silent Hunter (1995), Musketeers Forever (1998), en Battlefield Earth (2000), en in die televisiereeks The Crow: Stairway to Heaven (1998).
Bradbury Building
Bradbury Building
Maerua sebrabergensis
Die boom se FSA-nommer is 751.
Bradbury Building
Italian Renaissance Revival
Nnedi Okorafor
Romans en novelles
In 2011 het sy teruggekeer na jong volwassene met Akata Witch (Viking/Penguin), wat 'n Junior Biblioteekgilde-keuring was, en genomineer vir die Andre Norton-toekenning. Dit was ook op die American Library Association se Amelia Bloomer Project-lys wat kinderboeke met feministiese temas vereer. Die vervolgverhaal Akata Warrior het die 2018 Locus-toekenning vir beste jong volwasseneboek gewen. Akata Warrior het ook die eerste Lodestar-toekenning vir beste jong volwasseneboek gewen, 'n toekenning wat deur die World Science Fiction Society (WSFS) gegee is en tydens die Hugo-toekenningseremonie by Worldcon oorhandig is.
Bradbury Building
In 1971 is die gebou by die National Register of Historic Places ingesluit en in 1977 tot Nasionale Historiese Baken (National Historic Landmark) verklaar - as een van slegs vier kantoorgeboue in Los Angeles wat ooit in dié kategorie vereer is.
Carl Auen
Carl Auen (16 Februarie 1892 – 23 Junie 1972) was 'n Duitse akteur. Hy was bekend vir sy rolle in die rolprente ''Das Geheimnis der sechs Spielkarten, 4. Teil - Pique Sieben (1921), Marschall Vorwärts (1932), Tante Gusti kommandiert (1932), en Was Frauen träumen'' (1933).
Oegarit
Geskiedenis
thumb|links|150px|’n Graf in die koninklike paleis se binnehof.
Oorsprong en die tweede millennium v.C.
Oegarit was tydens die Neolitikum belangrik genoeg om vroeg al deur ’n muur omring te gewees het, dalk reeds teen 6000 v.C., hoewel die terrein vermoedelik al vroeër bewoon is. Oegarit was moontlik belangrik omdat dit beide ’n hawestad was en die toegang tot die binnelandse handelsroetes na die grondgebiede aan die Eufraat en Tigris. Die stad het sy hoogtepunt tussen 1800 en 1200 v.C. bereik toe dit handel gedryf het met plekke soos Egipte, Siprus, Sirië, die lande aan die Egeïese See en ’n groot deel van die oostelike Mediterreense streek.
Joseph Smith
In die 1830's en 1840's het Smith 'n beduidende invloed op die religieuse, kulturele en politieke lewe in die Verenigde State uitgeoefen. Sy erfenis word bewaar deur die Kerk wat hy gestig het - die grootste ooit wat sy oorsprong in die VSA het.
Koninkryk Nauvoo
In 2016 is die verseëlde protokolle van die Raad van Vyftig (Council of Fifty), 'n geheime organisasie wat in die lente van 1844 deur Joseph Smith gestig is, deur die Kerk van Jesus van Christus van die Heiliges van die Laaste Dae vir navorsers toeganklik gemaak. Die dokumente gooi lig op 'n moeilike fase in Joseph Smith se lewe toe hy onder die indruk verkeer het dat die jong Amerikaanse demokrasie, destyds nog 'n ongewone eksperiment wat twee dekades later een van sy grootste beproewings in die Amerikaanse Burgeroorlog sou ervaar, moontlik bedreig sou wees - die nasionale ramp van 'n burgeroorlog is deur Smith voorspel.
Thulamela
Die Thulamela-klipvesting is vanaf 1250 n.C. tot 1700 n.C. deur die Makahane- (of Makhahani)-faksie van die Vhalembethu bewoon. Die teenwoordigheid van glaskrale, Chinese porselein, ingevoerde tekstiel, ivoorarmbande, goud, brons en ander juweliersware getuig van lewendige handel met verafgeleë streke. Die inwoners was vaardige goudsmede, en goud was hul handelsvaluta. Hulle het ook vir ystererts gemyn, wat in yster omskep is vir handel. Hierdie metale het hulle in staat gestel om ivoor, glaskrale en graan te bekom van handelaars nader aan die ooskus. Waarskynlik was daar ook handelskontak met Wes-Afrika.
Peter Fechter
Fechter is op 14 Januarie 1944 in Oos-Berlyn gebore en werk later in die boubedryf. Op 17 Augustus 1962, skaars 'n jaar na die bou van die muur, probeer hy en 'n kollega, Helmut Kulbeik na die weste vlug. Kulbeik het Wes-Berlyn ongedeerd bereik, maar Fechter het dit nie gemaak nie.
Dallara
Dallara is 'n Italiaanse renmotorvervaardiger, gestig deur sy huidige president, Gian Paolo Dallara. Nadat hy vir Ferrari, Maserati, Lamborghini en De Tomaso gewerk het, het hy in 1972 "Dallara Automobili" in sy geboortedorp Varano de' Melegari (Parma), Italië, gestig.
Dit was ook betrokke by die ontwikkeling en vervaardiging van beide Formule E-motors en Haas F1-span-motors.
Formule Een
Gedurende 2004 het Dallara die voormalige Jordan-, Stewart- en Jaguar Racing-ontwerper Gary Anderson gewerf, wat gelei het tot bespiegeling dat die Italiaanse maatskappy aan 'n ander F1-projek gewerk het. Laat in 2004 het die ontluikende Midland- span aangekondig dat Dallara hul Formule Een-onderstel gaan ontwerp en bou wat vir die 2006-seisoen ingeskryf sou word. Ná Midland se aankoop van die Jordan-span vir vroeë toetrede tot F1 in 2005, het Dallara steeds tegnies met die span saamgewerk. Die verhouding het egter skipbreuk gely toe Midland sy hulpbronne gefokus het op die ontwikkeling van die bestaande Jordan-infrastruktuur, en 'n nuwe Dallara F1-onderstel het nooit verskyn nie.
Natalie Cole
Huwelik met Marvin Yancy
Natalie Cole was drie keer getroud. Op 31 Julie 1976 het sy met Marvin Yancy, 'n vroeëre lid van die R&B-groep The Independents wat in die 1970's sukses behaal het, in die huwelik getree. Op 15 Oktober 1977 is vir die egpaar 'n seun gebore, Robert Adam "Robbie" Yancy, wat later as musikant saam met sy ma op toer sou gaan.
Will Durant
Skrywer
In 1917 het hy sy eerste boek Philosophy and the Social Problem geskryf terwyl aan sy doktorsgraad in die filosofie aan die Universiteit van Columbia gewerk het. Hy het die idee bespreek dat die filosofie nie gegroei het nie omdat dit nie die werklike probleme van die samelewing vermy het. Hy het dieselfde jaar van Columbia sy doktorsgraad ontvang. Hy was ook 'n dosent aan die universiteit.
Die verhaal van die beskawing
Die Durants streef dwarsdeur The Story of Civilization wat hulle "integrale geskiedenis" noem, te skep. Hulle was gekant teen die "spesialisering" van die geskiedenis, 'n afwagtende verwerping van wat die sogenaamde "kultus van die deskundige" genoem het. Hul doel was om 'n "biografie" van die beskawing te skryf, in hierdie geval die Weste, nie net die gewone oorloë, politiek en biografie van grootheid en skurkery nie, maar ook die kultuur, kuns, filosofie, godsdiens en die opkoms van massa kommunikasie. Baie van hierdie verhaal beskou die lewensomstandighede van die algemene persoon deur die 2500 jaar van die Weste se geskiedenis. Hulle bring ook 'n morele raamwerk saam met vertellinge, wat voortdurend die "oorheersing van sterke oor die swakke" beklemtoon.
Skryfwerk oor Rusland
In 1933 het hy Tragedy of Russia: Impressions from a Brief Visit en kort daarna The Lesson of Russia, gepubliseer. 'n Paar jaar nadat die boeke gepubliseer is, het sosiale kommentator Will Rogers hulle gelees en 'n simposium beskryf wat hy bygewoon het. Durant was een van die bydraers. Hy het later van Durant geskryf: "Hy is omtrent ons beste skrywer oor Rusland. Hy is die mees vreeslose skrywer wat daar was. Hy vertel jou net hoe dit is. Hy maak 'n wonderlike goeie argument. Een van die interessantste dosente wat ons het en 'n goeie medemens."
Maerua baillonii
Maerua baillonii is 'n struik wat deel is van die Capparaceae familie. Die spesie is endemies aan Madagaskar.
A. Michael Baldwin
A. Michael Baldwin (gebore 4 April 1963) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Phantasm (1979), Phantasm III: Lord of the Dead (1994), Phantasm IV: Oblivion (1998), en Phantasm: Ravager (2016).
Robert de Niro
Robert de Niro (gebore 17 Augustus 1943) is 'n Amerikaanse akteur, regisseur, vervaardiger en stemkunstenaar. Van sy bekendste rolprente is: Mean Streets (1973), The Godfather: Part II (1974), Taxi Driver (1976), The Deer Hunter (1978) en meer onlangs Casino (1995) en The Good Shepherd (2006).
Biografie
Op tienjarige ouderdom kry hy sy eerste toneelervaring in 'n skoolproduksie, waar hy die rol van die lafhartige leeu in die The Wizard of Oz vertolk. Op 14 verlaat hy middelbare skool om 'n lid van 'n straatbende te word. Hierna kry hy toneelopleiding aan die Stella Adler Conservatory of Acting en by Lee Strasberg se Actor's Studio.
Sergey Bubka
Biografie
Sedert 2002 word hy 'n lid van die Oekraïense parlement, die Verchovna Rada, en dien hy op komitees vir jeugbeleid, fisiese kultuur, sport en toerisme. Boonop is hy by 'n IAAF-kongres in Osaka op 22 Augustus 2007 verkies tot visepresident van die IAAF saam met die voormalige wêreldrekordhouer van die 800 m, Sebastian Coe. Albei is sedertdien vir vier jaar op die IAAF-direksie. Serhij Bubka is getroud en het 'n seun, gebore in 1987, Sergej Bubka, wat 'n professionele tennisspeler is.
Oceanapia carbonilla
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Mantsjoekwo
Mantsjoes het 'n minderheid in Mantsjoekwo gevorm, wie se grootste etniese groep Han-Chinese was. Die bevolking van Koreane het gedurende die Mantsjoekwo-tydperk toegeneem, en daar was ook Japannese, Mongole, Wit Russe en ander minderhede. Die Mongoolse streke van westelike Mantsjoekwo is onder 'n effens ander stelsel regeer ter erkenning van die Mongoolse tradisies daar. Die suidpunt van die Liaodong-skiereiland (hedendaagse Dalian) is steeds direk deur Japan regeer as die Kwantung-huurgebied tot aan die einde van die Tweede Wêreldoorlog.
Malaysia Airlines
Malaysian Airline System (MAS); is die vlagdraer en nasionale lugredery van Maleisië. Malaysia Airlines onderneem vlugte van en na sy tuisbasis, Kuala Lumpur Internasionale Lughawe met 'n tweede spil by Kota Kinabalu Internasionale Lughawe en Kuching Internasionale Lughawe.
Wolfgang Sawallisch
Latere lewe
Hy het vroeër in 1988 sy outobiografie getiteld "Im Interesse der Deutlichkeit" (In Belang van Duidelikheid) gepubliseer, waarin hy sy oogpunte betreffende die rol van 'n dirigent uiteensit.
Affiliasies
Sawallisch was 'n erelid van Die Robert Schumann Genootskap. In 2003 het hy daartoe bygedra om 'n musiekskool in Grassau, Beiere op die been te bring. Die skool staan bekend as die Wolfgang Sawallisch Stiftung (Wolfgang Sawallisch Stigting).